המונח "פרטנר" מפנה לכאן. לערך העוסק בדגם רכב, ראו פיג'ו פרטנר.

**חברת פרטנר תקשורת בע"מ** היא קבוצת תקשורת המפעילה רשת סלולרית בישראל תחת המותג "Partner 5G" (נודעה עד תחילת 2016 כחלק מהמותג הרב לאומי אורנג') ותחת המותג "012mobile" לכ-3 מיליון לקוחות. כמו כן, מספקת שירותי טלפוניה מקומית ובינלאומית, שירותי אינטרנט בתשתית סיבים אופטיים, שירותי טלוויזיה, פתרונות תקשורת לעסקים וציוד קצה.

בנובמבר 2013, חתמה החברה על הסכם שיתוף רשתות עם חברת HOT mobile, לאיחוד מערכי האנטנות של החברות לרשת אנטנות משותפת. בעקבות ההסכם, פרטנר והוט מובייל מפעילות החל מאפריל 2016 רשת אנטנות משותפת באמצעות חברת תפעול משותפת (PHI), הנמצאת בבעלות שווה של פרטנר והוט מובייל, כאשר כל חברה ממשיכה להפעיל את ליבת הרשת שלה בנפרד ולשרת את לקוחותיה בנפרד.

בשנת 1997 התמודדה קבוצת פרטנר במכרז כמפעיל סלולרי שלישי במדינת ישראל. עדי בירן הוביל את קבוצת היזמים למכרז כנציג חברת אלביט. לאחר שנים שהייתה בשליטת תאגיד ההשקעות ההונג-קונגי האצ'יסון ומפואה נמכרה בשנת 2009 לחברת סקיילקס (יבואנית מכשירי הסלולר של סמסונג) ובשנת 2013 לאיש העסקים הישראלי-אמריקאי חיים סבן. ב-2022 עברה החברה לשליטת אמפיסה אחזקות.

ב-16 בפברואר 2016 הופסק השימוש במותג אורנג' בישראל, והחל מיתוג חדש-ישן עם השם המקורי של החברה, Partner.

ב-2017 הודיעה פרטנר כי היא נכנסת לשוק הטלוויזיה תחת השם "פרטנר TV", כמו כן היא חתמה עם קבוצת RGE ומשלבת את ערוצי הספורט (ערוץ הספורט) וערוצי הילדים (ערוץ הילדים ולוגי) של הקבוצה. בהמשך חתמה החברה גם עם חברת צ'רלטון המחזיקה בערוצי ספורט 1. כמו כן חתמה פרטנר עם חברת נטפליקס לשיווק חבילות משותפות.

באוגוסט 2017 הודיעה החברה על מיזם הסיבים האופטיים שלה, המאפשר חיבור לרשת האינטרנט במהירות של עד 1 ג'יגה. נכון לתחילת 2023, לחברה כ-325,000 משקי בית המחוברים לשירותי הסיבים האופטיים של החברה - מספר מנויי הסיבים הגבוה בישראל.

היסטוריה
--------

ביולי 1997 פרסם משרד התקשורת מכרז לבחירת מפעיל סלולרי שלישי בישראל. לקראת המכרז, יזם עדי בירן את הקמתה של קבוצת החברות שיצרו את פרטנר על מנת שתשתתף במכרז, שכללה את החברות: האצ'יסון, אלביט ודנקנר השקעות. בפברואר 1998 הוכרזה זכייתה של פרטנר במכרז, והרישיון הוענק לה ב-6 באפריל 1998. בעת שפורסם המכרז בו זכתה פרטנר, נטען[דרושה הבהרה] כי בישראל אין מקום לרשת סלולרית נוספת. לכן, בשונה מהמכרז שבעקבותיו הוקמה סלקום, במכרז זה השתתפו רק שלוש קבוצות, שכללו מפעיל זר וגופים מקומיים: פרטנר, קבוצה בשם "תפוז", קבוצת עורק וידיעות אחרונות. אחרי שפרטנר הוכרזה כזוכה הצטרפו להאצ'יסון ולשאר החברות גם יורוקום ואריסון מ״תפוז״.

בינואר 1999 הושקה הרשת שהייתה הראשונה בישראל בטכנולוגיית GSM, ובכך איפשרה ללקוחות ישראליים להשתמש במכשיריהם גם במקומות בעולם בהם הייתה רשת דומה.

החברה החלה את דרכה בשוק הסלולר עם הקידומת 054, ועם השנים נוספו לה הקידומות 055, 067 ו-066. כשהוחלט לאחד את קידומות המפעילים הסלולריים, קיבלה את הקידומת המקורית 054, ומאז, בשל החלת החוק לניידות מספרים, לחברה מנויים בכל הקידומות הסלולריות.

נכון לרבעון הראשון של 2023, לפרטנר יש נתח שוק של 25% עם כ-2.7 מיליון מנויי סלולר (תחת המותגים Partner 5G ו-012 מובייל) אשר מניבים לה הכנסה ממוצעת של 54 ש"ח לחודש למנוי, ולפיכך היא החברה השנייה מבחינת כמות המנויים לאחר סלקום. במהלך שנת 2012 איבדה פרטנר 200 אלף לקוחות, המספר הרב ביותר מבין חברות הסלולרי, מגמה שנמשכה גם ברבעון הראשון של 2013 בו איבדה פרטנר 44 אלף לקוחות - מה שהוביל בין היתר לצמצום כוח האדם בחברה ופיטורי יותר מ-2,500 עובדים.

בתחילת שנת 2014 החלה קבוצת עובדים בראשות קרן אופק בהליכי התאגדות בחברה, באמצעות ההסתדרות הכללית. במשך חצי שנה נאבקו העובדים על מנת שההנהלה תכיר ביציגות ועד הפעולה, וזאת בעקבות הצלחתם להחתים שליש מחתימות העובדים כפי שדורש החוק. בחודש ספטמבר של אותה שנה הכריזה ההנהלה כי היא מכירה ביציגות הוועד. לאחר משא ומתן שנמשך כשנה וחצי בין ועד העובדים להנהלה, נחתם בחודש מרץ 2016 הסכם קיבוצי ראשון בחברה. ההסכם שיפר את תנאי ההעסקה של העובדים וכלל הטבות שונות כמו תוספות שכר, הגדלת מכסת ימי החופשה, קרן השתלמות, הגדלת הפרשות לפנסיה ועוד. בחודש ספטמבר 2017 נערכו לראשונה בחירות לראשות הוועד בקרב כלל עובדי החברה, ובהן נקבע כי קרן אופק תמשיך לשמש כיו״ר הוועד. באוקטובר 2021 נבחרה לקדנציה נוספת.

* סמל פרטנר הראשון, לפני שהתחילו להשתמש במותג "אורנג'" (1998)סמל פרטנר הראשון, לפני שהתחילו להשתמש במותג "אורנג'" (1998)
* סמל "partner orange" (1998-2016)סמל "partner orange" (1998-2016)
* סמל partner הקיים עכשיו, לאחר שנפרדו מאורנג' (2016 ועד היום)סמל partner הקיים עכשיו, לאחר שנפרדו מאורנג' (2016 ועד היום)

בעלות
-----

במרץ 1998 מיד לאחר הזכייה במכרז, החלו מגעים לאיחוד בין הקבוצה שזכתה בו "פרטנר" לקבוצה שהפסידה "תפוז", המטרה הייתה לפזר את הסיכונים ואת עלויות ההקמה בין מספר שותפים גדול יותר. המבנה המקורי של קבוצת "פרטנר" היה חברת ההשקעות האצ'יסון ומפואה מהונג קונג 40%, "טלקום פינלנד" 25%, ו-17.5% כל אחד לחברות מת"ב ואלביט. "הצ'יסון" הסכימה לקחת על עצמה את חלקה של טלקום פינלנד, שפרשה מספר ימים לפני המכרז. קבוצת "תפוז", כללה את החברות יורוקום, אריסון השקעות, פועלים השקעות, חברת התקשורת טליה השוודית ו-AT&T ויירלס האמריקנית. לאחר האיחוד בין הקבוצות, ופרישה של חלקה מהשותפים המקוריים, מבנה הבעלות היה: האצ'יסון 47%, מת"ב ואלביט 16.5% כל אחת, יורוקום 10% ופועלים תקשורת כ-5%. שאר המניות הוקצו להנהלת החברה, ובראשם המנכ"ל עמיקם כהן.

באוקטובר 1999, בשיא של בועת הדוט-קום, ביצעה פרטנר הנפקה ראשונה לציבור בנאסד"ק בורסה לניירות ערך בתל אביב ובורסה לניירות ערך בלונדון וגייסה 525 מיליון דולר לפי שווי חברה של 2.4 מיליארד דולר. זאת לאחר שנה וחצי של פעילות ובעת שהיו לה רק 250 אלף מנויים. לאחר ההנפקה השותפים הישראלים, יורוקום, מת"ב, אלביט, ופועלים השקעות מכרו בהדרגה את כל המניות. למשך תקופה ארוכה, בעלת המניות הגדולה ביותר (51.6%) הייתה חברת האצ'יסון ומפואה, שגם הייתה בעלת השליטה בקבוצת orange העולמית. בשנת 2001 מכרה האצ'יסון ומפואה את קבוצת orange העולמית (ללא פרטנר הישראלית) לחברת פראנס טלקום, במטרה להקים קבוצת תקשורת חדשה של חברות סלולר המספקות שירותי דור שלישי תחת המותג "3". כיוון שפרטנר לא נכללה בעסקת המכירה של הקבוצה העולמית, היא נותרה בבעלות "האצ'יסון ומפואה" אך המשיכה להשתמש במותג orange ברישיון מיוחד, על אף השינויים שהתרחשו בבעלות הקבוצה העולמית וחברות הבת שלה. כתוצאה מהמצב, פרטנר "נותקה" מקבוצת orange העולמית (מבחינת בעלות) והייתה חברה בקבוצת orange העולמית, שפראנס טלקום אימצה גם כשם החברה שלה.

באוגוסט 2009 מכרה האצ'יסון ומפואה את חלקה בחברה, תמורת 5.29 מיליארד שקל, לקבוצת "סקיילקס" שבשליטת איש העסקים הישראלי אילן בן דב, שהפך להיות בעל השליטה בפרטנר והיו"ר שלה.

בשנת 2011 נקלעו החברות שבבעלות אילן בן דב לקשיים כלכליים. הסיבות העיקריות לכך היו המינוף הגבוה באמצעותו רכש בן דב את השליטה בפרטנר ומשיכת סכומי הדיבידנדים הגבוהים שרוקנו את קופת החברה. כמו כן, השינויים בשוק התקשורת שהוביל שר התקשורת משה כחלון הביאו לכניסתן לשוק של שחקניות חדשות שמתחרות בפרטנר, ושווי השוק של החברה ירד. ביוני 2012, חזרה האצ'יסון לשלוט בפרטנר, לאחר שבן דב עדיין היה חייב לה כספים ממכירת השליטה.

בינואר 2013 הושלמה מכירת השליטה בפרטנר (33% מהמניות) לחברת "ס.ב. ישראל טלקום" של איש העסקים חיים סבן. במסגרתה רכש את החוב של חברת "סקיילקס" של בן-דב ל"האצ'יסון", המשועבד כנגד מניות פרטנר. בסוף 2019 החליטה "ס.ב. ישראל טלקום" להעביר את חלקה בפרטנר לחברת "האצ'יסון", כנגד החוב. אולם לבסוף הוסכם להעביר את המניות לנאמן שיחפש רוכשים עבורם.

בנובמבר 2021 נחתמה עסקה לרכישת מניות פרטנר שבידי האצ'יסון ומפואה תמורת 300 מיליון דולר על ידי קבוצה שכללה את אבי גבאי, שלמה רודב, הפניקס אחזקות, כלל ביטוח, מנורה מבטחים החזקות וקבוצת ארקין של מורי ארקין. העסקה הושלמה באפריל 2022. לאחר הרכישה מונה גבאי למנכ"ל החברה. בינואר 2023 מונתה דגנית קרמר למשנה למנכ"ל פרטנר, כאשר לפני כן שימשה כמנכ"לית בפועל של החברות-הבנות בבזק (פלאפון, בזק בינלאומי ו-yes).

תחומי פעילות
------------

### תקשורת סלולרית

חברת פרטנר החלה את פעילותה בישראל בשנת 1999 ונכנסה לשוק התקשורת הסלולרית בישראל שלישית, לאחר שפלאפון וסלקום כבר פעלו בו מספר שנים. הרשת הסלולרית בישראל פועלת תחת המותגים "Partner 5G" (עד 16 בפברואר 2016 - "orange") ו-"012mobile".

בנוסף לרשת ה-GSM וה-GPRS ("דור 2.5") שלה, לחברה רשת UMTS (דור 3) אשר שודרגה באוקטובר 2010 לטכנולוגיית +HSPA (דור 3.5), המציעה קצב הורדה של עד 42Mbps. מאוחר יותר, החברה חתמה עם חברת אריקסון על הסכם להקמת רשת בטכנולוגיית LTE ("דור 4"). במהלך שנת 2014 פרשה החברה לראשונה בישראל רשת דור רביעי בטכנולוגיית LTE, וזו הושקה ב-15 באפריל 2014. משנת 2016 אוחדה רשת האנטנות של פרטנר עם רשת האנטנות של הוט מובייל וניהול הרשת המשותפת עבר לחברת בת משותפת PHI.

עד 2011 הרשת עבדה עם תחנות רדיו בשירות טלמסר 054–400. עם הפחתת דמי הקישוריות השירות עבר לשיחות פרימיום 54–1900. הרשת הסלולרית של החברה עובדת בתדרי: GSM 900/1800 MHz, ובתדרי: UMTS 2100 Mhz.

בסוף 2020 החלה פרטנר לפרוס אנטנות בטכנולוגיית דור 5, עם סיום מכרז התדרים. בתחילת 2023 הודיעה החברה על חתימת הסכם עם חברת אריקסון העולמית, להקמת רשת דור 5 SA לראשונה בישראל.

### טלפוניה פנים ארצית

ב־15 בינואר 2007 קיבלה החברה רישיון להפעלת שירות טלפוניה קווית פנים-ארצית בקידומת 7–074. באותה עת, השירות ניתן רק לחברות ותאגידים הנמצאים באזורים בהם יש לחברה תשתיות נייחות. השירות ניתן על גבי האינטרנט, בטכנולוגיית VoIP. ב-31 בדצמבר 2008, הפיצה פרטנר את השירותים הללו גם לציבור הרחב. עם זאת, המהלך נכשל, וב-2011 החברה הכריזה על סגירת שירותי הטלפוניה הקווית, והעברת המנויים הקיימים לחברת 012 סמייל, לאחר שהפסידה בפעילות זו כ-66 מיליון שקלים.

### שוק המדיה

בספטמבר 2008, הודיעה פרטנר על כוונותיה להרחיב את פעילותה ולהיכנס באופן מלא לשוק המדיה. ב-16 בדצמבר העלתה לאוויר את אתר התוכן החדש שלה orange time - המאפשר צפייה בסרטים ובסדרות באמצעות המחשב (בתשלום).

### ספק אינטרנט

ב-31 בדצמבר 2008 השיקה רשמית את שירותי הגישה לאינטרנט (ISP).

### תשתית אינטרנט מבוססת סיבים אופטיים

באוגוסט 2017 הודיעה החברה על פריסה של סיבים אופטיים על מנת להציע תשתית לגלישה ברשת האינטרנט עד מהירות של 1 ג'יגה. נכון לתחילת 2023, לחברה כ-325,000 משקי בית המחוברים לשירותי הסיבים האופטיים של החברה - מספר מנויי הסיבים הגבוה בישראל.

### 012 סמייל

 ערך מורחב – **012**  

ממרץ 2011 פרטנר מחזיקה במלוא הבעלות על חברת 012 סמייל טלקום בע"מ – אשר סיפקה במקביל לפרטנר, שירותי שיחות בינלאומיות, טלפוניה מקומית בטכנולוגיית VoB ושירותי גישה לאינטרנט תחת המותג "012smile". כיום הפעילות היחידה תחת המותג של 012 היא פעילות בתחום הסלולר תחת המותג 012mobile, והשיחות הבינלאומיות.

#### 012 מובייל

המותג כולל גם את מפעיל הסלולר הקבוצתי בשם זה.

### שירותי טלוויזיה - פרטנר TV

 ערך מורחב – **פרטנר TV**  

בשנת 2006 השיקה חברה שרות טלוויזיה ניידת OboxLive TV.

ביוני 2017 השיקה החברה את פרטנר TV, ונכנסה לראשונה לשוק הטלוויזיה בישראל. את השירות השיקה החברה עם כ-40 ערוצים ושירות VOD. פרטנר מציעה גם חבילות משולבות עם תוכני נטפליקס, ומשווקת במקביל שירות טריפל המשלב את שירותי האינטרנט, הטלוויזיה והטלפון הביתי.

מיתוג ושיווק
------------

בספטמבר 1998, זמן קצר לפני שהרשת הושקה, הוחלט להשתמש בשם המותג "orange", מותג בינלאומי שהיה אז בבעלות חברת האצ'יסון ומפואה מהונג קונג, שהחזיקה בשליטה בפרטנר. המותג הושק לראשונה בממלכה המאוחדת בשנת 1994, על ידי חברה סלולרית שהקימה האצ'יסון, והושק בהמשך בידי חברות אחרות שהשיקה הקבוצה ברחבי העולם.

בשנת 2001 מכרה האצ'יסון ומפואה את קבוצת orange העולמית (ללא פרטנר הישראלית) למפעיל הסלולרי.Orange S.A שבבעלות התאגיד הצרפתי פראנס טלקום. פרטנר חתמה במרץ 2015 על הסכם לפיו תמשיך לשמור על המותג למשך 10 השנים הבאות.

ב-3 ביוני 2015 הודיע מנכ"ל אורנג' סטפן רישאר במהלך מסיבת עיתונאים בקהיר: "אני הייתי מוכן לוותר על (פרטנר הישראלית) כבר מחר בבוקר". המהלך קושר ללחצים של ארגונים כמו אלו המפעילים את הקמפיין BDS, במטרה ליצור חרם על ישראל. יום למחרת פרסמה החברה הבהרה כי היא אכן מעוניינת בהפסקת ההתקשרות וזאת לא מסיבות פוליטיות אלא מכיוון שההסכם עם פרטנר הוא ההסכם ארוך טווח היחיד של החברה במדינה בה היא לא פועלת בעצמה והדבר נוגד את האסטרטגיה שלה.

המהלך גרר תגובות רבות בישראל, ראש הממשלה בנימין נתניהו דרש כי ממשלת צרפת תגיב ותגנה את הצהרת אורנג'. נשיא המדינה ראובן ריבלין הצטרף לקריאה של ראש הממשלה. מנכ"ל פרטנר הנכנס איציק בנבנישתי אמר כי הוא כועס על ההחלטה של אורנג' והחברה תשקול את צעדיה, בין היתר תביעה על הנזק שנגרם למותג בישראל.

ב-4 ביוני פרטנר אף העלתה פרסומות באינטרנט ובעיתונות עם המשפטים "לקוחות Orange ישראל, יש לכם פרטנר!" ו"כולנו ישראלים - כולנו פרטנרים", שאישרו שפרטנר לא מסכימה עם אמירות מנכ"ל אורנג' ושהחברה לא תיכנע לחרם.

ב-30 ביוני 2015 הודיעה חברת פרטנר לבורסה על חתימת הסכם עם אורנג', המסדיר מחדש את מערכת היחסים ביניהן. על-פי ההסכם, חקר שוק מקיף ישמש את שתי החברות על מנת להעריך את מיצובה של פרטנר בשוק התקשורת המשתנה בישראל. הסכם המסגרת קובע כי לפרטנר ולאורנג' עומדת הזכות לסיים את הסכם רישיון המותג אורנג'. במקרה שפרטנר לא תממש זכות זו בתוך 12 חודשים, אזי הן פרטנר והן אורנג' תהיינה רשאיות לסיים את הסכם רישיון המותג במהלך 12 החודשים העוקבים. בנוסף, ההסכם קבע כי סך כולל של 40 מיליון אירו ישולמו לפרטנר ממועד חתימת ההסכם ועד להשלמת חקר השוק. כמו כן, ישולם סכום נוסף של 50 מיליון אירו במקרה שיובא לסיומו הסכם רישיון המותג בתוך 24 חודשים.

ב-16 בפברואר 2016 החלה פרטנר במיתוג מחדש באמצעות מהלך שילוט חוצות בולט שכולל כ-3,000 שלטים בפריסה ארצית. בפרסומות מופיעות המילים "שלום ותודה" מעל לוגו אורנג' ו"נעים מאוד" מעל הלוגו החדש.

ראו גם
------

* פרטנר TV

לקריאה נוספת
------------

* עמיקם כהן, **בגלל שההר שם - הסיפור מאחורי ההצלחה של Orange**, הוצאת ידיעות ספרים, 2007.

קישורים חיצוניים
----------------

* אתר האינטרנט הרשמי של פרטנר תקשורת (בעברית, בערבית וברוסית)
* פרטנר תקשורת, ברשת החברתית פייסבוק
* פרטנר תקשורת, ברשת החברתית אקס (טוויטר)
* פרטנר תקשורת, ברשת החברתית אינסטגרם
* פרטנר תקשורת, ברשת החברתית LinkedIn
* פרטנר תקשורת, סרטונים בערוץ היוטיוב
* אתר קבוצת פרטנר
* אתר 012 סמייל
* אתר 012 מובייל
* חברת פרטנר תקשורת בע"מ, באתר הבורסה לניירות ערך בתל אביב
* חברת פרטנר תקשורת בע"מ, באתר "מאיה"

* חברת פרטנר תקשורת בע"מ, באתר גלובס
* פרטנר תקשורת, באתר Crunchbase (באנגלית)
* אפי לנדאו, עדי בירן, הזוכה המאושר, לא מתכוון ללכת הביתה, גלובס, 14 באוגוסט 2001
* מידע עסקי על חברת פרטנר תקשורת באתרים Yahoo! Finance • MarketWatch • CNN Money • Bloomberg Business (באנגלית)
* פרטנר תקשורת, בגוגל פיננסים

* פרטנר תקשורת, באתר Crunchbase (באנגלית)

הערות שוליים
------------

1. 1 2 3 4  חברת פרטנר תקשורת בע"מ: נתונים כספיים באתר מאי"ה.
2. ↑  , פרטנר קופצת לרווחיות עם יותר מ-3 מיליון מנויי סלולר, באתר www.gadgety.co.il, ‏2021-11-29
3. ↑  אתר למנויים בלבד אמיתי זיו, שלום אורנג', נעים מאד פרטנר: ככה נראה הלוגו החדש, באתר TheMarker‏, ‏11 בפברואר 2016
4. ↑  אתר למנויים בלבד נתי טוקר, ספורט, ילדים ולייף סטייל: פרטנר תציע עשרות ערוצי טלוויזיה, באתר TheMarker‏, ‏25 במאי 2017
5. ↑  אתר למנויים בלבד רפאלה גויכמן, אחרי שנאבקו זו בזו: פרטנר תשדר את ערוצי הספורט של צ'רלטון, באתר TheMarker‏, 4 במרץ 2021
6. ↑  אתר למנויים בלבד נתי טוקר, לקוחות פרטנר יקבלו גישה ישירה לתכני נטפליקס, באתר TheMarker‏, ‏29 במאי 2017
7. ↑  אביב גוטר, מיזם הסיבים האופטיים של פרטנר יוצא לדרך: תאפשר גלישה במהירות של עד 1 ג'יגה, באתר כלכליסט, 9 באוגוסט 2017
8. 1 2  ניצן כהן, פרטנר גייסה 26 אלף מנויים והפכה לחברת הסיבים הגדולה בישראל, באתר אייס, 30 במאי 2023
9. ↑  עמיקם כהן, **בגלל שההר שם** (עמוד 30), ישראל, ידיעות ספרים, 2007
10. ↑  אתר למנויים בלבד אמיתי זיו, ניתוח TheMarker // שליש מלקוחות הסלולר נטשו החברות הגדולות - 5 מיליארד שקל נחסכו בשנתיים, באתר TheMarker‏, ‏17 במרץ 2013
11. ↑  אתר למנויים בלבד אמיתי זיו, פרטנר: הכנסות הסלולר ירדו ב-30%; בסיס המנויים צנח, באתר TheMarker‏, ‏22 במאי 2013
12. ↑  אתר למנויים בלבד אמיתי זיו, אמיר טייג, התחרות בסלולר היכתה חזק בפרטנר: איבדה 200 אלף לקוחות ב-2012, באתר TheMarker‏, ‏27 בפברואר 2013
13. ↑  ניצן צבי כהן, ‏קרן אופק נבחרה לקדנציה נוספת בראשות ועד עובדי פרטנר, באתר דבר העובדים בארץ ישראל, 4 באוקטובר 2021
14. ↑  אפי לנדאו, ‏זכיית פרטנר - הרחבה, באתר גלובס, 22 בפברואר 1998  
אמיר אייזנברג, ‏אלביט ומת"ב נכנסות לעידן הסלולרי, באתר גלובס, 22 בפברואר 1998
15. ↑  אפי לנדאו, ‏יורוקום צפויה להיכנס לשותפות בקבוצת פרטנר בשיעור של 16.5%, באתר גלובס, 31 במרץ 1998  
אפי לנדאו, ‏תפוז מצטרפת לפרטנר: תרכוש ממניות המפעיל הסלולרי, באתר גלובס, 9 באפריל 1998
16. ↑  אפי לנדאו, ‏הסכם להקצאת 16.5% מפרטנר לתפוז; הובטח המשך שליטת הצ'יסון בקבוצה, באתר גלובס, 27 באפריל 1998
17. ↑  אפי לנדאו, ‏פרטנר או מיכרז חוזר, באתר גלובס, 14 באפריל 1998
18. ↑  אפי לנדאו, ‏הסכם להקצאת 16.5% מפרטנר לתפוז; הובטח המשך שליטת הצ'יסון בקבוצה, באתר גלובס, 27 באפריל 1998  
מאת אפי לנדאו, ‏טליה פרשה מקבוצת תפוז ולא תהיה שותפה בפרטנר, באתר גלובס, 12 במאי 1998
19. ↑  אליאב אללוף, ‏שווי האופציות שמחזיקה הנהלת פרטנר-אורנג': כ-70 מיליון דולר, באתר גלובס, 27 בספטמבר 1999  
איי אונליין, עמיקם כהן: לחברת פרטנר יהיו עד סוף השנה 400 אלף מנויים, באתר TheMarker‏, 12 באוגוסט 1999
20. ↑  אליאב אללוף, ‏פרטנר גייסה 525 מ' ד' לפי שווי חברה של 2.4 מיליארד דולר הפרייסינג נסגר על 13.5 ד', באתר גלובס, 27 באוקטובר 1999
21. ↑  ירון פרידמן, ‏גם שאול אלוביץ מעדיף מזומן על מניות: יורוקום מכרה מניות פרטנר ב-131 מיליון שקל, באתר גלובס, 9 ביולי 2003
22. ↑  שי שלו, ‏חברת מת"ב מכרה היום מניות פרטנר בהיקף של 115 מיליון שקל, באתר גלובס, 3 בנובמבר 2003
23. ↑  רועי מלצר, ‏אלרון נפרדת מפרטנר: מכרה אחזקתה ב-40 מיליון דולר למוסדיים ישראליים, באתר גלובס, 7 בדצמבר 2006
24. ↑  גיא הדס, ‏השותפים הישראליים יוצאים מפרטנר, באתר גלובס, 8 בפברואר 2005  
ירון פרידמן, ‏פולאר תקשורת ממשיכה לממש פרטנר: 16 מיליון שקל ברבעון השני, באתר גלובס, 1 ביולי 2002
25. ↑  ורד שרון-ריבלין, ‏האצ'יסון, החברה האם של פרטנר, בחרה בשם "3" כמותג נפרד לדור השלישי, באתר גלובס, 1 באוקטובר 2002
26. ↑  פראנס טלקום רוכשת השליטה המלאה באורנג', באתר הארץ, 2 בספטמבר 2003
27. ↑  שרון שפורר, אילן בן-דב משתלט על פרטנר: ישלם 5.29 מיליארד שקל תמורת 51% מחברת הסלולר השנייה בגודלה בישראל, באתר TheMarker‏, 12 באוגוסט 2009
28. ↑  מיכאל רוכוורגר, עם הון של מיליארד שקל, בן-דב מבקש מחילה על חוב, באתר TheMarker‏, 13 ביולי 2011
29. ↑  אמיר טייג, העתיד כבר לא פרטנר של בן דב, באתר TheMarker‏, 3 בפברואר 2012
30. ↑  מיכאל רוכוורגר, בעקבות קריסת בן דב: האצ'יסון חוזרת לשלוט בפרטנר 3 שנים אחרי שמכרה אותה ב-5.3 מיליארד שקל, באתר TheMarker‏, 2 ביוני 2012  
גד פרץ, ‏האצ'יסון חוזרת לפרטנר - תמנה את עמיקם כהן ליו"ר במקום בן-דב, באתר גלובס, 5 ביוני 2012
31. ↑  עופר וולפסון, רשמית: הושלמה עסקת העברת פרטנר לסבן, באתר News1 מחלקה ראשונה, 29 בינואר 2013
32. ↑  רון שטיינבלט, ‏נחתמה עסקת פרטנר: חיים סבן הפך לבעל השליטה, באתר גלובס, 29 בינואר 2013
33. ↑  גד פרץ, ‏חיים סבן מרים ידיים: מוותר על השליטה בפרטנר ועל חצי מיליארד שקל, באתר גלובס, 23 בספטמבר 2019  
אתר למנויים בלבד נתי טוקר, סבן מודיע רשמית: מוותר על פרטנר; האצ'יסון תשתלט על החברה, באתר TheMarker‏, 10 בנובמבר 2019
34. ↑  גד פרץ, ‏קרן ההשקעות אפולו מתעניינת במניות האצ'יסון בפרטנר, באתר גלובס, 5 באוגוסט 2021  
גד פרץ, ‏הערכות: האצ'יסון תמכור את מניות פרטנר עם התאוששות השוק, באתר גלובס, 2 ביוני 2020
35. ↑  גולן חזני, עסקה חתומה: השליטה בפרטנר בדרך לקבוצת גבאי־רודב, באתר כלכליסט, 24 בנובמבר 2021
36. ↑  וואלה! כסף‏, מסלקום למתחרים: אבי גבאי מונה למנכ"ל פרטנר, באתר וואלה!‏, 23 במאי 2022
37. ↑  גד פרץ, ‏מבזק לפרטנר: דגנית קרמר מצטרפת לחברה כמשנה למנכ"ל | בלעדי, באתר גלובס, 1 בספטמבר 2022
38. ↑  "סטטוס רשתות תאיות בישראל", דה קום, 2010 (הקישור אינו פעיל, 20/05/2016)
39. ↑  "תדרי הסלולר בישראל", HTMobile, ‏10 ביוני 2012
40. ↑  אביאור אבו, הסתיים מכרז דור 5: החברות ישלמו למדינה 265 מיליון שקל עבור התדרים, באתר כלכליסט, 12 באוגוסט 2020
41. ↑  בין היחידות בעולם: פרטנר מקימה את הדור הבא של רשתות הסלולר בעולם - 5G SA, באתר וואלה!‏, 25 בינואר 2023
42. ↑  אמיתי זיו, מודים בכישלון: פרטנר תסגור פעילות הטלפוניה הקווית המפסידה ותעביר הלקוחות לסמייל, באתר TheMarker‏, ‏20 ביוני 2011
43. ↑  גילעד נס, רכישת השליטה של פרטנר ב-012 סמייל אושרה על ידי רשות ההגבלים, באתר כלכליסט, 26 בינואר 2011
44. ↑  אביב גוטר, הקרב על השלט: פרטנר TV יוצא לדרך - כמה זה יעלה ומה תקבלו?, באתר כלכליסט, 26 ביוני 2017
45. ↑  פרטנר מחליפה את שם המותג לאורנג', באתר גלובס, 15 בספטמבר 1998
46. ↑  עופר וולפסון, פרטנר תשמור מותג אורנג' לעוד 10 שנים, באתר News1 מחלקה ראשונה, 9 באפריל 2015
47. ↑  מירב קריסטל ואיתמר אייכנר, אורנג' העולמית בעד חרם: רוצים לצאת מישראל, באתר ynet, 3 ביוני 2015
48. ↑  הודעת חברת אורנג' על הפסקת הקשר עם חברת פרטנר - באתר החברה (אנגלית)
49. ↑  אמיר תיבון‏, נתניהו: "דורש שממשלת צרפת תתנער מהפעולה האומללה של אורנג'", באתר וואלה!‏, 4 ביוני 2015
50. ↑  עמית ולדמן, ‏אורנג': תופסק ההתקשרות עם ישראל, באתר ‏מאקו‏, 4 ביוני 2015
51. ↑  כולנו ישראלים - כולנו פרטנרים - באתר פרטנר, 4 ביוני 2015
52. ↑  מירב קריסטל, גירושים בהסכמה: פרטנר תוכל להיפרד ממותג אורנג' ותקבל עשרות מיליוני אירו, באתר ynet, 30 ביוני 2015
53. ↑  ענת ביין-לובוביץ', ‏נחשף הלוגו החדש של פרטנר שנשמר בחשאיות רבה, באתר גלובס, 11 בפברואר 2016

| מניות מדד תל אביב 125 |
| --- |
| מדד תל אביב 35 | או.פי.סי אנרגיה • אורמת טכנולוגיות • איי סי אל • איירפורט סיטי • אלביט מערכות • אלוני חץ • אלקטרה • אמות השקעות • אנלייט אנרגיה • אנרג'יאן • אנרג'יקס • אשטרום • בזק • ביג מרכזי קניות • בינלאומי • בנק דיסקונט • קבוצת דלק • הראל השקעות • החברה לישראל • טאואר • טבע • לאומי • מבנה נדל"ן • מזרחי • מליסרון • נובה • ניו-מד אנרג'י • נייס • עזריאלי • בנק הפועלים • הפניקס אחזקות • קנון • שטראוס • שיכון ובינוי • שפיר הנדסה |
| מדד תל אביב 90 | אאורה • אודיוקודס • אופקו הלת' • אורמד פארמסוטיקלס • אזורים • איי.אי.אס החזקות • איי.די.איי. חברה לביטוח • אינרום • איסתא • אלטשולר שחם • אלקו • אלקטרה מוצרי צריכה • אלקטרה נדל"ן • אפולו פאוור • אפריקה מגורים • אקויטל • אקרו • ארגו פרופרטיז אן.וי. • הבורסה לניירות ערך בתל אביב • בזן • ג'י סיטי • ג'נריישן קפיטל • גילת רשתות לווין • דוניץ • דוראל אנרגיה • דיפלומט • דלק רכב • דלתא גליל • דמרי • דנאל • דניה סיבוס • הכשרת הישוב • וואן טכנולוגיות • ורידיס • זפירוס • קבוצת חג'ג' • חילן • יוחננוף • ישראכרט • ישראל קנדה • ישראמקו • ישרס • כלל החזקות • לוינשטין נכסים • לייבפרסון • לפידות קפיטל • מג'יק • מגדל • מגדלי הים התיכון • מגה אור • מטריקס • מיטרוניקס • מימון ישיר • מנורה • מניבים • משק אנרגיה • נאוויטס פטרוליום • נאייקס • נובולוג • נופר אנרגיה • נטו • נכסים ובניין • נפטא • סאמיט • סאפיינס • סלע קפיטל • סלקום • סקופ • ערד • פוקס • פורמולה מערכות • פז • פיבי • פלסאון תעשיות • פרטנר • פריון נטוורק • פרשקובסקי • מלונות פתאל • קמטק • קרסו מוטורס • קרסו נדל"ן • רבוע כחול נדל"ן • ריט 1 • ריטיילורס • רמי לוי • רציו • שופרסל • שיכון ובינוי אנרגיה • תדיראן • תורפז תעשיות |

| ישראלישראל ספקיות תקשורת בישראל |
| --- |
| תשתית אינטרנט | בזק ‏•‏‏ HOT ‏•‏‏ Unlimited ‏•‏‏ פרטנר ‏•‏‏ סלקום |
| גישה לאינטרנט | פרטנר תקשורת ‏•‏‏ 013 נטוויז'ן ‏•‏‏ 014 בזק בינלאומי ‏•‏‏ HOT net ‏•‏‏ אינטרנט רימון ‏•‏‏ טריפל סי ‏•‏‏ 018 אקספון ‏•‏‏ mobile‏ 019 |
| טלוויזיה | 

|  |  |  |  |  |  |
| --- | --- | --- | --- | --- | --- |
| פעילים | 

|  |  |
| --- | --- |
| כבלים, לווין, DTT | HOT ‏•‏‏ yes ‏•‏‏ עידן+ |
| OTT | סלקום TV ‏•‏‏ פרטנר tv ‏•‏‏ ‏FreeTV ‏•‏‏ ‏NEXT TV ‏•‏‏ ‏STINGTV ‏•‏‏ ‏Yes+ |

 |
| שירותי עבר | טריפל סי ‏•‏‏ רמי לוי TV |

 |
| סלולר | 

|  |  |  |  |  |  |
| --- | --- | --- | --- | --- | --- |
| פעילים | 

|  |  |
| --- | --- |
| פיזי | פלאפון ‏•‏‏ סלקום ‏•‏‏ פרטנר ‏•‏‏ wecom ‏•‏‏ HOT mobile |
| וירטואלי | 012 מובייל ‏•‏‏ גולן טלקום ‏•‏‏ רמי לוי תקשורת ‏•‏‏ mobile‏ 019 |

 |
| שירותי עבר | YouPhone ‏•‏‏ הום סלולר ‏•‏‏ וואלה! mobile |

 |
| טלפוניה קווית | בזק ‏•‏‏ סלקום ‏•‏‏ פרטנר תקשורת ‏•‏‏ HOT ‏•‏‏ בזק בינלאומי |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007380688205171
* LCCN: no2008075930
* VIAF: 134081696
* WorldCat: lccn-no2008075930

 |




1. ↑  מקבוצת הוט
2. ↑  מקבוצת יס
3. ↑  מקבוצת יס
4. ↑  מקבוצת אקספון
5. ↑  מקבוצת הוט
6. ↑  מקבוצת פרטנר
7. ↑  מקבוצת סלקום
8. ↑  מקבוצת פלאפון
9. ↑  מקבוצת סלקום
10. ↑  מקבוצת פלאפון